Vitali Mutko

Vitali Mutko (vene keeles Виталий Леонтьевич Мутко; sündinud 8. detsembril 1958 Kurinskaja staniitsas Krasnodari krais) on Vene poliitik. Ta oli 21. maist 2012 kuni 19. oktoobrini 2016 Venemaa Föderatsiooni spordiminister. 19. oktoobrist 2016 on ta Venemaa peaministri asetäitja spordi, turismi ja noorsoopoliitika alal.

Ta lõpetas Petrokrepostis laevandusalase kutsekooli motoristi erialal. Keskerihariduse sai ta Leningradi jõetranspordi tehnikumist. Kõrghariduse sai ta aastal 1987 kaugõppe teel Leningradi Veetranspordi Instituudist laevajõuseadmete mehaanikainseneri erialal. Aastal 1999 lõpetas ta Peterburi Riikliku Ülikooli õigusteaduskonna.

Venemaa poliitikud
Sündinud 1958